pythainlp/thaigov-v2-corpus-22032023 huggingface dataset:
วันอังคารที่ 21 กันยายน 2564
สมอ. พร้อมเจรจาอินโดนีเซีย ช่วยอุตสาหกรรมเครื่องปรับอากาศของไทยที่ได้รับผลกระทบจากการจำกัดการนำเข้าสินค้า ก่อนร้อง WTO
สมอ.เจรจาอินโดนีเซียพิจารณามาตรการลดการนำเข้าสินค้าจากต่างประเทศ เนื่องจากส่งผลกระทบต่ออุตสาหกรรมเครื่องใช้ไฟฟ้าและอิเล็กทรอนิกส์ของไทย โดยเฉพาะเครื่องปรับอากาศ
สมอ. พร้อมเจรจาอินโดนีเซีย ช่วยอุตสาหกรรมเครื่องปรับอากาศของไทยที่ได้รับผลกระทบจากการจำกัดการนำเข้าสินค้า ก่อนร้อง WTO
นายจุลพงษ์ ทวีศรี รองปลัดกระทรวงอุตสาหกรรม เปิดเผยภายหลังการประชุมคณะกรรมการว่าด้วยอุปสรรคทางเทคนิคต่อการค้า เมื่อวันที่ 10 กันยายน 2564 ที่ผ่านมาว่า กระทรวงอุตสาหกรรมมีนโยบายส่งเสริมการส่งออกสินค้าไปจำหน่ายยังประเทศต่างๆ ทั่วโลก โดยการอำนวยความสะดวกในด้านมาตรการทางกฎหมายและกฎระเบียบต่างๆ ที่เกี่ยวข้อง เพื่อให้เกิดความคล่องตัวในการดำเนินธุรกิจ แต่ยังมีผู้ประกอบการอุตสาหกรรมของไทยประสบปัญหาอย่างต่อเนื่อง ล่าสุดประเทศอินโดนีเซียได้กำหนดมาตรการลดการนำเข้าสินค้าจากต่างประเทศ โดยมีเป้าหมายให้เหลือเพียงร้อยละ 35 ภายในปี 2565 ซึ่งได้เริ่มนำมาตรการลดการนำเข้ามาใช้ โดยเพิ่มขั้นตอนและกำหนดโควตาการนำเข้าสินค้า รวมถึงให้หน่วยงานภายในประเทศที่ให้บริการออกใบรับรองสินค้าตามมาตรฐาน SNI (Indonesian National Standard) ระงับการตรวจประเมินโรงงานผลิตสินค้าในต่างประเทศ ส่งผลกระทบต่ออุตสาหกรรมเครื่องใช้ไฟฟ้าและอิเล็กทรอนิกส์ของไทย โดยเฉพาะเครื่องปรับอากาศ ตนจึงได้กำชับให้ สมอ. ติดตามอย่างใกล้ชิด เพื่อเร่งดำเนินการให้ความช่วยเหลือผู้ประกอบการไทย และบรรเทาผลกระทบจากมาตรการดังกล่าว
นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า สมอ. เป็นผู้แทนประเทศไทยด้านกฎระเบียบของสินค้าอุตสาหกรรมในเวทีการค้าโลก มีหน้าที่ปกป้องดูแลและสนับสนุนผู้ส่งออกให้ได้รับความสะดวกไม่ถูกกีดกันทางการค้าจากกฎระเบียบที่ไม่เป็นธรรม และยังต้องปฏิบัติตามกติกาที่องค์การการค้าโลก (WTO) กำหนดขึ้น มุ่งเน้นในเรื่องความโปร่งใสและการปฏิบัติอย่างเท่าเทียมกันของสมาชิก WTO ทั้งหมด ดังนั้นต่อกรณีดังกล่าวถือว่าอินโดนีเซียมิได้ปฏิบัติตามกฎกติกาสากลที่ WTO กำหนดไว้ โดยการกระทำดังกล่าวถือเป็นการกีดกันทางการค้าที่มิใช่ภาษี (Non-Tariff Barriers: NTBs) ทำให้ผู้ประกอบการไทยเสียโอกาสในการส่งออกสินค้า จึงขอให้อินโดนีเซียพิจารณามาตรการเพื่อลดอุปสรรคทางการค้าให้แก่ผู้ประกอบการของไทย ตามพันธกรณีความตกลงที่ประเทศสมาชิกต้องถือปฏิบัติอย่างเท่าเทียมกัน และหากอินโดนีเซียยังไม่ยกเลิกมาตรการดังกล่าว สมอ. จะหยิบยกเรื่องดังกล่าวเป็นประเด็นหารือในเวทีการประชุม Committee on TBT ครั้งที่ 85 ซึ่งมีกำหนดจัดขึ้นระหว่างวันที่ 9-12 พฤศจิกายน 2564 ที่นครเจนีวา สมาพันธรัฐสวิส
เลขาธิการ สมอ. กล่าวเพิ่มเติมอีกว่า “นอกจากมาตรการของประเทศอินโดนีเซียแล้ว ยังมีมาตรการของประเทศฟิลิปปินส์และอินเดีย ที่ต้องจับตามองซึ่งกำลังจะออกมาส่งผลกระทบต่อผู้ส่งออกไทย เช่น ฟิลิปปินส์กำหนดให้ต้องปิดฉลากประหยัดพลังงานเพื่อแสดงประสิทธิภาพพลังงานที่ตู้เย็น เครื่องปรับอากาศ โทรทัศน์ และหลอดไฟ ตามกฎระเบียบที่ฟิลิปปินส์กำหนด ซึ่งได้เน้นย้ำให้ผู้ประกอบการศึกษารายละเอียดก่อนที่จะดำเนินการส่งออกสินค้า เพื่อให้สามารถปฏิบัติตามกฎระเบียบมาตรการของประเทศนั้นๆ ได้อย่างถูกต้อง สำหรับอินเดียได้ประกาศห้ามนำเข้าเครื่องปรับอากาศที่บรรจุสารทำความเย็นแล้ว ส่งผลให้ผู้ประกอบการที่ผลิตสินค้าเรียบร้อยแล้วไม่สามารถส่งออกได้ ทำให้มีปริมาณสินค้าตกค้างอยู่เป็นจำนวนมาก ซึ่งในเรื่องนี้ สมอ. และสภาอุตสาหกรรมแห่งประเทศไทยจะได้หารือกับอินเดีย แล้วหาทางแก้ไขปัญหาดังกล่าวในระยะยาวต่อไป” เลขาธิการ สมอ. กล่าว
วันศุกร์ที่ 19 สิงหาคม 2565
รฟท. จัดกิจกรรม Open house เปิดบ้านแห่งการเรียนรู้ “สถานีหัวลำโพง”
สัมผัสประสบการณ์ทางประวัติศาสตร์ และแหล่งเรียนรู้อันทรงคุณค่าของชาติ
เมื่อวันที่ 18 สิงหาคม 2565 การรถไฟแห่งประเทศไทย (รฟท.) กระทรวงคมนาคม จัดกิจกรรม Open house เปิดบ้านต้อนรับคณะอาจารย์ และน้อง ๆ นักเรียนชั้นประถมศึกษาปีที่ 5 จากโรงเรียนเทศบาลบ้านคูหาสวรรค์ จังหวัดพัทลุง จำนวน 90 คน ที่เดินทางมาทัศนศึกษาที่สถานีกรุงเทพ (หัวลำโพง) เพื่อสัมผัสประสบการณ์ทางประวัติศาสตร์ และแหล่งเรียนรู้อันทรงคุณค่าของชาติ
สำหรับกิจกรรม Open house สถานีหัวลำโพง ครั้งนี้ ได้เริ่มนำน้อง ๆ นักเรียนเดินทางไปสักการะอนุสรณ์ปฐมฤกษ์รถไฟหลวง บริเวณจุดที่พระบาทสมเด็จพระจอมเกล้าเจ้าอยู่หัว รัชกาลที่ 5 และสมเด็จพระศรีพัชรินทราบรมราชินีนาถ พระบรมราชชนนีพันปีหลวง เปิดการเดินรถไฟหลวงในราชอาณาจักรเป็นสายแรก (เส้นทางสถานีกรุงเทพ-อยุธยา) เมื่อวันที่ 26 มีนาคม พ.ศ. 2439 และต่อมาได้กลายมาเป็นวันสถาปนากิจการรถไฟจนถึงปัจจุบัน
จากนั้นได้พาเยี่ยมชมอาคารสถานีหัวลำโพง แลนด์มาร์คสำคัญของประเทศ ซึ่งมีประวัติศาสตร์ยาวนาน ถ่ายทอดเรื่องราววิถีชีวิตคนไทยตั้งแต่อดีตจนถึงปัจจุบัน เป็นแหล่งเรียนรู้ ศึกษาแลกเปลี่ยน ค้นคว้า วิจัย วิวัฒนาการและพัฒนาการขนส่งระบบทางราง ตั้งแต่อดีตจนถึงปัจจุบัน อีกทั้งตัวอาคารเป็นสถาปัตยกรรมที่ทรงคุณค่า ภายในโถงกลางสถานี ออกแบบเป็นศิลปะร่วมสมัยตะวันตก โดยนายเกอร์เบอร์ (Mr.Gerber) วิศวกรชาวเยอรมัน และสร้างขึ้นเมื่อ พ.ศ. 2455 ลักษณะเป็นโถงกว้าง หลังคาโครงทรัสเหล็กพาดช่วงยาว 50 เมตร คลุมพื้นที่โถงทั้งหมด โดยช่วงกลางหลังคายกขึ้นเพื่อให้แสงสว่างเข้ามาอย่างเต็มที่ ซึ่งปัจจุบันสถานีหัวลำโพงมีอายุกว่า 106 ปีแล้ว
ปิดท้ายด้วยการพาเข้าชมการสาธิตแนะนำวิธีการซื้อตั๋วโดยสาร ด้วยเครื่องจำหน่ายตั๋วอัตโนมัติ D-ticket พร้อมให้ความรู้เกี่ยวกับวิธีการเดินทางด้วยรถไฟอย่างปลอดภัย ซึ่งบรรยากาศตลอดการร่วมกิจกรรมได้สร้างรอยยิ้ม ความประทับใจให้กับน้อง ๆ นักเรียน รวมถึงยังช่วยเสริมสร้างความรู้ประสบการณ์นอกห้องเรียนเกี่ยวกับประวัติศาสตร์รถไฟไทยได้เป็นอย่างดี
วันจันทร์ที่ 22 สิงหาคม 2565
ปล.กห. ให้การต้อนรับ ผบ.กองเรือสหรัฐอเมริกาภาคพื้นแปซิฟิก ในโอกาสเยือนประเทศไทยอย่างเป็นทางการ
วันนี้ (19 สิงหาคม 2565 เวลา 10.20 น.) พลเรือเอก Samuel J. Paparo (แซมมวล พาพาโร่) ผู้บัญชาการกองเรือสหรัฐอเมริกาภาคพื้นแปซิฟิก เข้าเยี่ยมคำนับ พลเอก วรเกียรติ รัตนานนท์ ปลัดกระทรวงกลาโหม
ในโอกาสเดินทางเยือนประเทศไทยอย่างเป็นทางการในฐานะแขกของกองทัพเรือ ระหว่าง 18- 21 สิงหาคม 2565 ณ ห้องพระบารมีปกเกล้า ในศาลาว่าการกลาโหม
โดยปลัดกระทรวงกลาโหมได้กล่าวต้อนรับ และแสดงความยินดีที่เข้ารับตำแหน่งผู้บัญชาการกองเรือสหรัฐอเมริกาภาคพื้นแปซิฟิก เนื่องจากประสบการณ์รับราชการทหารมานานกว่า 30 ปี และเคยดำรงตำแหน่งสำคัญต่าง ๆ ของกองทัพเรือสหรัฐอเมริกา จึงมีความเชื่อมั่นเป็นอย่างยิ่งว่าจะสามารถปฏิบัติหน้าที่และพัฒนาความสัมพันธ์ระหว่างสองประเทศให้มีความแน่นแฟ้นมากยิ่งขึ้น
สำหรับความสัมพันธ์ทางทหารไทยกับสหรัฐฯ นั้น ได้ดำรงความสัมพันธ์ระหว่างกันมาอย่างยาวนาน โดยมีความร่วมมือด้านการทหารเป็นเสาหลักที่สำคัญ โดยสหรัฐฯ ได้ยกระดับให้ไทยเป็นประเทศพันธมิตรหลักนอกองค์การสนธิสัญญาแอตแลนติกเหนือ (Major Non-NATO Ally: MNNA) และเป็นพันธมิตรที่เก่าแก่ที่สุดของสหรัฐฯ ในภูมิภาคเอเชียตะวันออกเฉียงใต้ โดยการเข้าเยี่ยมคำนับในครั้งนี้จึงนับเป็นโอกาสอันดีในการพัฒนาความสัมพันธ์และความร่วมมือทางทหารระหว่างสองประเทศรวมทั้งแลกเปลี่ยนข้อคิดเห็นในประเด็นต่าง ๆ ร่วมกัน
วันพฤหัสบดีที่ 2 ธันวาคม 2564
ปลัดกอบชัยฯ เป็นประธานการประชุมผู้บริหารระดับสูงของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม
ปลัดกอบชัยฯ เป็นประธานการประชุมผู้บริหารระดับสูงของกระทรวงอุตสาหกรรม
วันนี้ (2 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมี นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรมร่วมประชุมฯ ฯ ณ ห้องประชุม อก. 1 ชั้น 2 อาคารสำนักงานปลัดกระทรวงอุตสาหกรรม
โดยที่ประชุมฯ ได้มีการหารือเกี่ยวกับการดำเนินกิจกรรม/โครงการเพื่อเป็นของขวัญปีใหม่ 2565 แก่ผู้ประกอบการและประชาชน การจัดกิจกรรมเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร วันชาติและวันพ่อแห่งชาติ 5 ธันวาคม 2564 ของกระทรวงอุตสาหกรรม รวมถึงการนำเสนอแผนการดำเนินงานประจำปีงบประมาณ 2565 ของ กรมโรงงานอุตสาหกรรม และการนิคมอุตสาหกรรมแห่งประเทศไทย
วันจันทร์ที่ 31 มกราคม 2565
ครม. อนุมัติลงนามร่าง MOU "อาเซียนกับองค์การเพื่อความร่วมมือทางเศรษฐกิจและการพัฒนา" หนุนส่งเสริมความร่วมมือ 36 สาขา
.....
ที่ประชุม ครม. (24 ม.ค. 65) อนุมัติให้มีการลงนามในร่างบันทึกความเข้าใจ (MOU) ระหว่างสมาคมประชาชาติแห่งเอเชียตะวันออกเฉียงใต้ (ASEAN) กับองค์การเพื่อความร่วมมือทางเศรษฐกิจและการพัฒนา (OECD)
.
ร่างบันทึกความเข้าใจฉบับนี้ จะเป็นกรอบในการเสริมสร้างและพัฒนาความร่วมมือระหว่างประเทศ ซึ่งไม่มีผลผูกพันทางกฎหมาย
.
มีวัตถุประสงค์เพื่อส่งเสริมความร่วมมือระหว่างอาเซียนกับ OECD และกำหนดกรอบยุทธศาสตร์เพื่อเพิ่มประสิทธิภาพการประสานงานและพัฒนาความร่วมมือในสาขาความร่วมมือด้านเศรษฐกิจและสังคม รวม 36 สาขา
.
สำหรับพิธีลงนามนั้นจะมีขึ้นในช่วงการประชุม OECD Ministerial Meeting on Southeast Asia ระหว่างวันที่ 9 - 10 ก.พ. 65 ณ กรุงโซล ประเทศเกาหลีใต้ และมีผลบังคับใช้นับจากวันที่ลงนามเป็นระยะเวลา 5 ปี
.
ประโยชน์ที่ประเทศไทยและประเทศสมาชิก ASEAN จะได้รับ คือ การเข้าถึงข้อมูล ประสบการณ์ ในการจัดทำนโยบายต่าง ๆ ของ OECD และนำข้อมูลเหล่านั้น มาใช้ประกอบกับการจัดทำนโยบายด้านเศรษฐกิจและสังคมไทยได้
.
อ่านเพิ่มเติม คลิกhttps://www.thaigov.go.th/news/contents/details/50835
#ไทยคู่ฟ้า#ร่วมต้านโควิด19
-------------------
วันจันทร์ที่ 1 สิงหาคม 2565
ลดภาษีประจำปีรถยนต์ไฟฟ้าเป็นเวลา 1 ปี
วันจันทร์ที่ 1 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนการใช้ยานยนต์พลังงานไฟฟ้า โดยอนุมัติหลักการร่าง
พ.ร.ฎ.ลดภาษีประจำปีสำหรับรถที่ขับเคลื่อนด้วยพลังงานไฟฟ้าเพียงอย่างเดียว ตามกฎหมายว่าด้วยรถยนต์
พ.ศ. ... ซึ่งเป็นการกำหนดให้ลดอัตราภาษีประจำปีลงร้อยละ 80
สำหรับรถที่ขับเคลื่อนด้วยพลังงานไฟฟ้าเพียงอย่างเดียวที่จดทะเบียนระหว่างวันที่ 1 ต.ค.2565 – 30
ก.ย.2568 เป็นระยะเวลา 1 ปี นับจากวันที่จดทะเบียน
เพื่อสร้างแรงจูงใจให้ประชาชนใช้ยานยนต์ไฟฟ้าซึ่งเป็นมิตรต่อสิ่งแวดล้อม
ลดปริมาณมลพิษและฝุ่นละอองขนาดเล็ก PM2.5 ในสภาวะแวดล้อม
ตลอดจนกระตุ้นให้เกิดการผลิตยานยนต์ไฟฟ้าในภาพรวมของประเทศเพิ่มมากขึ้น
ซึ่งเป็นหนึ่งในจุดเริ่มต้นที่สำคัญของการเปลี่ยนผ่านภาคพลังงานของประเทศไปสู่การใช้พลังงานสะอาด
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 17 มกราคม 2565
ครม. ไฟเขียว งบ “กองทุนเพื่อความเสมอภาคทางการศึกษา” ปี 66 เดินหน้า 9 แผนงาน วงเงิน 6.5 พันล้านบาท
.....
ที่ประชุม ครม. (11 ม.ค. 65) เห็นชอบแผนการใช้เงินของกองทุนเพื่อความเสมอภาคทางการศึกษา (กสศ.) ปี 2566 กรอบวงเงิน 6,556 ล้านบาท เพื่อส่งเสริมโอกาสและพัฒนาคุณภาพนักเรียน โดยมี 9 แผนงาน ที่สำคัญ ดังนี้
.
นวัตกรรมและการวิจัยเพื่อความเสมอภาคทางการศึกษา, พัฒนาระบบหลักประกันความเสมอภาคทางการศึกษาตั้งแต่ปฐมวัย - ภาคบังคับ, พัฒนาคุณภาพโรงเรียนทั้งระบบ, จัดการศึกษาเชิงพื้นที่เพื่อลดความเหลื่อมล้ำ
.
พัฒนาระบบการผลิตและพัฒนาครูสำหรับโรงเรียนพื้นที่ห่างไกล, ส่งเสริมและพัฒนาคุณภาพการศึกษาระดับสูงกกว่าภาคบังคับ, ส่งเสริมและพัฒนาเยาวชนและประชากรวัยแรงงานนอกระบบ, สื่อสารขับเคลื่อนนโยบายและระดมความร่วมมือ และบริหารและพัฒนาระบบงาน เช่น พัฒนาระบบเทคโนโลยีสารสนเทศ
.
ส่งผลให้เด็กและเยาวชนที่ขาดแคลนทุนทรัพย์หรือด้อยโอกาสจะได้รับการอุดหนุนเงินเพื่อเข้าถึงการศึกษา และป้องกันการหลุดออกจากระบบการศึกษาทุกระดับชั้น ครูและหน่วยจัดการเรียนรู้ได้รับการพัฒนาคุณภาพทั่วถึง มีนวัตกรรม และต้นแบบ สำหรับภาครัฐและสังคมใช้เป็นแนวทางในการสร้างความเสมอภาคทางการศึกษา
#ไทยคู่ฟ้า#ร่วมต้านโควิด19
-------------------
วันศุกร์ที่ 28 มกราคม 2565
​"อนุทิน" ชี้เพิ่มทางเลือกฟอกไตด้วยเครื่องฟรี 1 ก.พ. ช่วยลดค่าใช้จ่าย ทำได้ทุก รพ. ที่มีบริการ
รองนายกรัฐมนตรีและรัฐมนตรีว่าการกระทรวงสาธารณสุข เผย ได้เพิ่มทางเลือกผู้ป่วยไตวายเรื้อรังสามารถฟอกไตด้วยเครื่องฟรี ตั้งแต่วันที่ 1 ก.พ. ช่วยลดค่าใช้จ่ายครอบครัว การเลือกวิธีฟอกไตขึ้นกับข้อบ่งชี้และความเหมาะสมของผู้ป่วย
วันนี้ (28 มกราคม 2565) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังหารือร่วมกับ นพ.เกียรติภูมิ วงศ์รจิต ปลัดกระทรวงสาธารณสุข นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช.) นพ.สุรศักดิ์ กันตชูเวสศิริ นายกสมาคมโรคไตแห่งประเทศ และนายธนพลธ์ ดอกแก้ว นายกสมาคมเพื่อนโรคไตแห่งประเทศไทย ถึงการเพิ่มทางเลือกฟอกไตด้วยเครื่องโดยไม่เสียค่าใช้จ่าย ตั้งแต่วันที่ 1 กุมภาพันธ์ 2565 ว่า จากการลงพื้นที่โรงพยาบาลต่างจังหวัด พบผู้ป่วยโรคไตที่ได้รับความเดือดร้อนจากการฟอกไตด้วยเครื่อง ซึ่งต้องเสียค่าใช้จ่ายเพิ่มครั้งละ 1,500 บาท บางรายต้องฟอกไตสัปดาห์ละ 3 ครั้ง ทำให้เป็นภาระครอบครัวอาจต้องกู้เงินมารักษา จึงหารือกับปลัดกระทรวงสาธารณสุข และเลขาธิการ สปสช. ร่วมกันดูแลผู้ป่วยให้ครอบคลุมการรักษาทั้งหมด ไม่ต้องมีค่าใช้จ่ายเพิ่มเติม เพื่อบรรเทาความเดือดร้อนของผู้ป่วย
"จากนี้ กระทรวงสาธารณสุขจะเร่งทำความเข้าใจกับแพทย์เรื่อง 30 บาทรักษาได้ทุกโรค ซึ่งโรคไตคนไทยป่วยกันมาก ส่วน สปสช. จะเตรียมงบประมาณมาดูแล โดยการเปลี่ยนมาฟอกไตด้วยเครื่องขึ้นกับข้อบ่งชี้ทางการแพทย์และความเหมาะสมกับการใช้ชีวิตของผู้ป่วย สามารถเข้ารับบริการได้ในสถานพยาบาลทุกแห่งที่มีหน่วยบริการล้างไต" นายอนุทินกล่าว
นายอนุทินกล่าวว่า แม้จะเพิ่มทางเลือกในการฟอกไตด้วยเครื่องโดยไม่มีค่าใช้จ่าย แต่ทุกฝ่ายเห็นตรงกันว่าการรณรงค์ให้คนรักษาสุขภาพ ห่างไกลจากโรคไตเป็นแนวทางที่ดีที่สุด ต้องมีวิธีดำเนินชีวิต การปฏิบัติตน หรือการบริโภคที่ไม่ทำให้เกิดโรค และต้องช่วยกันผลักดันค่านิยมการบริจาคอวัยวะซึ่งจะช่วยเหลือเพื่อนมนุษย์ได้จำนวนมาก เช่น การเปลี่ยนไต จะช่วยให้ผู้ป่วยกลับมามีคุณภาพชีวิตดียิ่งขึ้น เมื่อคนมีสุขภาพแข็งแรง ก็จะช่วยขับเคลื่อนให้ประเทศชาติและเศรษฐกิจแข็งแกร่งขึ้นด้วย
.................
วันเสาร์ที่ 4 ธันวาคม 2564
กรมเจ้าท่าเตรียมความพร้อม รักษาความปลอดภัยทางน้ำ จัดเรือให้บริการฟรี สำหรับประชาชนที่เข้าร่วมกิจกรรมวันพ่อแห่งชาติ
และพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เนื่องในวันที่ 5 ธันวาคม 2564 เป็นวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการนี้พระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินี จะเสด็จพระราชดำเนินไปทรงประกอบพิธีวางศิลาฤกษ์แท่นฐานพระบรมราชานุสาวรีย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ บริเวณพื้นที่สนามม้านางเลิ้งเดิม
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า กรมเจ้าท่า กระทรวงคมนาคม มีหน้าที่ในการดูแลรักษาความปลอดภัยและการสัญจรทางน้ำ ได้จัดเจ้าหน้าที่อำนวยความสะดวก ณ ท่าเทียบเรือต่างๆในแม่น้ำเจ้าพระยาและคลองแสนแสบ โดยจัดเรือข้ามฟากให้บริการจำนวน 2 เส้นทาง ได้แก่
1) เส้นทางฝั่งแม่น้ำเจ้าพระยา กรมเจ้าท่าให้บริการเรือข้ามฟากฟรี 3 ท่าเรือสำหรับประชาชนฝั่งธนบุรี ที่จะข้ามไปฝั่งท้องสนามหลวง ได้แก่ ท่าช้าง - ท่าเรือวัดระฆัง - ท่าเรือวัดอรุณ ตั้งแต่เวลา 06.00 - 20.00 น. เรือข้ามฟากเอกชน ให้บริการ 3 เส้นทาง ได้แก่ ท่าเรือวังหลัง - ท่าพระจันทร์ เวลา 06.00 - 18.00 น. ท่าเรือวัดระฆัง - ท่าช้าง เวลา 06.00 - 18.00 และท่าวังหลัง - ท่ามหาราช เวลา 10.00 - 20.00 น. ในส่วนเรือด่วนเจ้าพระยา ให้บริการจากท่าน้ำนนทบุรี ถึง ท่าเรือวัดราชสิงขร ในวันที่ 5 ธันวาคม 2564 (วันพ่อแห่งชาติ) เวลา 12.00 - 17.00 ทุก 60 นาที และวันจันทร์ที่ 6 ธันวาคม 2564 (วันหยุดชดเชยวันพ่อแห่งชาติ) เวลา 08.00 - 17.00 น.
2) เส้นทางฝั่งคลองแสนแสบ ให้บริการตั้งแต่ท่าเรือประตูน้ำ - ท่าเรือผ่านฟ้าลีลาศ ในวันที่ 5 - 6 ธันวาคม 2564 ตั้งแต่เวลา 12.00 - 18.00 น. สำหรับอุทยานเฉลิมพระเกียรติฯ ร.9 ที่ในหลวงและพระราชินี จะทรงเสด็จไปทำพิธีวางศิลาฤกษ์ฯ มีเนื้อที่ทั้งหมด 279 ไร่ ถือเป็นแหล่งเรียนรู้งานตามพระราชดำริ ภายใต้แนวคิด “สวนแห่งความสุข และความยั่งยืน” ทั้งยังสร้างเป็นสวนสาธารณะเพื่อมอบให้แก่ประชาชนได้ใช้ประโยชน์ พร้อมเทิดพระเกียรติพระบาทสมเด็จ พระบรมราชนกาธิเบศร มหาภูมิพลอดุลยเดช มหาราช บรมนาถบพิตร หรือในหลวงรัชกาลที่ 9 ซึ่งจะเปิดให้ประชาชนได้เข้าชมและใช้บริการในปี 2567
ทั้งนี้ กรมเจ้าท่า กระทรวงคมนาคม และหน่วยงานอื่น ๆ ที่เกี่ยวข้องได้จัดเตรียมความพร้อมในการอำนวยความสะดวกด้านการคมนาคม ด้านความปลอดภัย และมาตรการทางด้านสาธารณสุข ในการป้องกันการแพร่ระบาดของโรคติดเชื้อไวรัส COVID-19 เพื่อรองรับประชาชนที่จะมาเข้าร่วมพิธีฯ และเฝ้าทูลละอองธุลีพระบาทรับเสด็จฯ โดย กรมเจ้าท่า ขอเชิญชวนประชาชนที่สนใจร่วมเป็นส่วนหนึ่งในประวัติศาสตร์ เข้าร่วมพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันอาทิตย์ ที่ 5 ธันวาคม 2564 ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เวลา 16.00 น. โดยขอให้ร่วมกิจกรรมด้วยความปลอดภัยตามมาตรการทางสาธารณสุขอย่างเคร่งครัดต่อไป
วันศุกร์ที่ 1 เมษายน 2565
นายกฯ ลงพื้นที่คลองโอ่งอ่าง ชื่นชมความสำเร็จในการพัฒนาต่อยอดสร้างมูลค่าทางเศรษฐกิจ ยกระดับรายได้ให้คนในพื้นที่ พร้อมพบปะประชาชนรับฟังปัญหา
นายกฯ ลงพื้นที่คลองโอ่งอ่าง ชื่นชมความสำเร็จในการพัฒนาต่อยอดสร้างมูลค่าทางเศรษฐกิจ ยกระดับรายได้ให้คนในพื้นที่ พร้อมพบปะประชาชนรับฟังปัญหา
วันนี้ (31 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า เมื่อเวลา 17.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทยลงพื้นที่พบปะผู้ประกอบการและประชาชนบริเวณคลองโอ่งอ่าง ถนนจักรวรรดิ แขวงจักรวรรดิ์ เขตสัมพันธวงศ์ กรุงเทพมหานคร ซึ่งกรุงเทพมหานครได้ดำเนินการฟื้นคืนวิถีชีวิตชุมชนริมคลองได้อย่างลงตัวกับชีวิตของคนกรุงเทพฯ ตามนโยบายของรัฐบาล จนได้รับรางวัลระดับโลก เป็นต้นแบบการพัฒนาเมืองที่เหมาะกับการพัฒนาคุณภาพชีวิตของคนกรุงเทพฯ ถือเป็นการปรับปรุงและพัฒนาพื้นที่สาธารณะ ที่มีความโดดเด่นอย่างเป็นรูปธรรม จนเป็นที่ยอมรับ
โอกาสนี้ นายกรัฐมนตรีกล่าวกับผู้ประกอบการและประชาชนว่า ถือเป็นความภาคภูมิใจในความสำเร็จของโครงการพัฒนาคูคลองของกรุงเทพมหานคร อันเป็นที่ยอมรับในระดับโลก เป็นผลงานสำคัญของรัฐบาลที่ต้องการยกระดับคุณภาพชีวิตความเป็นอยู่ของประชาชนให้ดียิ่งขึ้นโดยเฉพาะประชาชนที่มีที่อยู่อาศัยตามคลองต่าง ๆ พร้อมกับขอให้ประชาชนช่วยกันรักษาสิ่งดีๆ ที่ได้ทำไว้ให้ ช่วยกันดูแลรักษา พัฒนาต่อยอดให้เกิดมูลค่าทางเศรษฐกิจสร้างรายได้สร้างประโยชน์ต่อคนในพื้นที่ต่อไป โดยเฉพาะคนรุ่นหลังจะได้เห็นความเปลี่ยนแปลงเป็นสิ่งดี ๆ ที่เกิดจากความร่วมแรงร่วมใจช่วยกันทำไว้
ทั้งนี้ นายกรัฐมนตรีได้สอบถามและพูดคุยทักทายกับผู้ประกอบการและประชาชนบริเวณคลองโอ่งอ่างอย่างเป็นกันเอง ยืนยันรัฐบาลมีความห่วงใยประชาชนทุกพื้นที่ของประเทศไทย ขอให้เรารักและสามัคคี เดินหน้าพัฒนาประเทศไปด้วยกัน
...................
วันเสาร์ที่ 28 สิงหาคม 2564
เด็กไทยเจ๋ง! นายกฯ ชื่นชมเด็กไทยคว้ารางวัลระดับโลก จากคู่แข่ง 32 ประเทศ ในการประดิษฐ์เข็มขัดดูดซับความชื้น - เพิ่มธาตุอาหารท่อนพันธุ์อ้อย
เด็กไทยเจ๋ง! นายกฯ ชื่นชมเด็กไทยคว้ารางวัลระดับโลก จากคู่แข่ง 32 ประเทศ ในการประดิษฐ์เข็มขัดดูดซับความชื้น - เพิ่มธาตุอาหารท่อนพันธุ์อ้อย
วันนี้ 28 ส.ค. 64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมฝากความชื่นชมถึงนายธนวิชญ์ น้ำใจดี และนายฟิวเจอร์ คงชู นักเรียนชั้นมัธยมศึกษาปีที่ 4 โรงเรียนดำรงราษฎร์สงเคราะห์ จังหวัดเชียงราย ตัวแทนประเทศไทย ที่สามารถชนะรางวัลระดับโลก The Winner of Diploma of Excellence จากผลงานวิจัยชื่อ “Bio-Moisture-Nutrient Absorbing Belt for Promoting the Sugarcane Seedlings Growth from the Local Waste” หรือ เข็มขัดดูดซับความชื้นและให้ธาตุอาหารจากวัสดุเหลือทิ้งในชุมชน โดยร่วมการประกวดสิ่งประดิษฐ์และนวัตกรรมในการอนุรักษ์ทรัพยากรน้ำ Stockholm Junior Water Prize 2021 (SJWP 2021) ในงาน World Water Week ณ กรุงสตอกโฮล์ม ประเทศสวีเดน ซึ่งจัดขึ้นระหว่างวันที่ 23- 27 สิงหาคม 2564  มีเยาวชนเข้าร่วมประกวด จาก 32 ประเทศ
ผลงาน “เข็มขัดดูดซับความชื้นและให้ธาตุอาหารจากวัสดุเหลือทิ้งในชุมชน” ที่ได้รับรางวัลชนะเลิศนี้ พัฒนาขึ้นเพื่อการดูแลท่อนพันธุ์อ้อยระยะแรกปลูก ซึ่งได้นำวัสดุเหลือใช้ในท้องถิ่นมาสร้างนวัตกรรมในลักษณะเข็มขัดที่สามารถอุ้มน้ำไว้สำหรับการเพาะปลูกท่อนพันธุ์อ้อยในระยะแรกปลูก แม้จะปลูกในพื้นที่แห้งแล้ง ช่วยลดการให้น้ำ และช่วยประหยัดค่าใช้จ่ายในการเพาะปลูกมากกว่าร้อยละ 50 เมื่อเปรียบเทียบจากการปลูกโดยใช้วิธีดั้งเดิม นอกจากนี้นี้ยังนำสารสกัดจากสะเดาช่วยไล่และกำจัดแมลงศัตรูอ้อย จึงเป็นการใช้สารธรรมชาติ ลดการใช้สารเคมี ที่จะเป็นการเพิ่มมลพิษให้แหล่งน้ำและดินอีกด้วย
นายกฯ ชื่นชมความสำเร็จในครั้งนี้ ซึ่งเป็นการยืนยันถึงความคิดสร้างสรรค์และความสามารถของเยาวชนไทย รวมถึงการสนับสนุนที่ดีจากทั้งครูอาจารย์ ตลอดจนสถาบันส่งเสริมการสอนวิทยาศาสตร์และเทคโนโลยี (สสวท.) กระทรวงศึกษาธิการ และผู้เกี่ยวข้องทุกฝ่าย รัฐบาลมุ่งมั่นส่งเสริมเยาวชนในการค้นคว้า วิจัย และพัฒนาสิ่งประดิษฐ์ เพื่อยกระดับศักยภาพภาคการเกษตรซึ่งเป็นรากฐานของประเทศไทย สอดคล้องกับโมเดลเศรษฐกิจ BCG (Bio-Circular-Green Economy) และสนับสนุนการพัฒนาที่ยั่งยืน (Sustainable Development Goals) ขององค์การสหประชาชาติ และสอดรับกับนโยบายดังกล่าว ทางกระทรวงเกษตรและสหกรณ์ ได้จัดตั้งศูนย์เทคโนโลยีเกษตรและนวัตกรรม (Agritech and Innovation Center หรือ AIC) เพื่อเป็นศูนย์กลางในการรวบรวมองค์ความรู้ทางด้านเทคโนโลยีและนวัตกรรมการเกษตร ผู้สนใจสามารถนำองค์ความรู้ต่าง ๆ ไปใช้พัฒนาต่อยอดการผลิต สามารถลดต้นทุนการผลิตสินค้าเกษตร และให้สินค้ามีคุณภาพและมาตรฐาน โดยเป็นการทำงานแบบบูรณาการร่วมกัน ภาคเกษตรกร ภาควิชาการ และภาคเอกชน โดยมีรูปแบบโครงสร้าง 1 จังหวัด 1 ศูนย์ ซึ่งตั้งอยู่ที่มหาวิทยาลัยที่ได้รับการคัดเลือก ขณะนี้มี จำนวนทั้งสิ้น 69 สถาบัน 83 แห่ง ทั่วประเทศ
--------------------
วันอังคารที่ 26 กรกฎาคม 2565
โฆษกรัฐบาลเผย “นายกฯ” ย้ำ ใช้เวลาที่เหลือมุ่งทำงานให้ดีที่สุด เร่งดูแลปากท้อง ลงทะเบียนผู้มีรายได้น้อย รับมือน้ำท่วม พร้อมสานต่อทุกโปรเจคที่ทำไว้ให้สมบูรณ์
โฆษกรัฐบาลเผย “นายกฯ” ย้ำ ใช้เวลาที่เหลือมุ่งทำงานให้ดีที่สุด เร่งดูแลปากท้อง ลงทะเบียนผู้มีรายได้น้อย รับมือน้ำท่วม พร้อมสานต่อทุกโปรเจคที่ทำไว้ให้สมบูรณ์ เชื่อพรรคร่วมรัฐบาลจับมือกันทำงานอย่างมีเสถียรภาพ
วันนี้ (26 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า หลังเสร็จสิ้นการอภิปรายไม่ไว้วางใจแล้ว พลเอก ประยุทธ์ จันทร์โอชา นายกรัฐมนตรี และรมว.กลาโหม จะใช้เวลาช่วงที่เหลือของรัฐบาลมุ่งมั่นตั้งใจทำงานทุกด้านให้ดีที่สุดต่อไป เพื่อประโยชน์ของประเทศชาติและพี่น้องประชาชน พร้อมทั้งเชื่อว่ารัฐมนตรีทุกคนและพรรคร่วมรัฐบาลก็จะร่วมมือกันทำงานเต็มที่และมีเสถียรภาพ เพราะเสถียรภาพทางการเมืองก็คือเสถียรภาพของบ้านเมืองด้วยเช่นเดียวกัน
เรื่องสำคัญเร่งด่วนที่รัฐบาลจะต้องรีบดำเนินการคือ การบรรเทาภาระค่าครองชีพและควบคุมราคาพลังงาน ซึ่งเป็นผลมาจากวิกฤติความขัดแย้งในต่างประเทศ จนส่งผลกระทบต่อปัญหาปากท้องของประชาชน ผ่านกลไกคณะกรรมการเฉพาะกิจเพื่อบริหารสถานการณ์วิกฤตเศรษฐกิจที่เพิ่งตั้งขึ้น การเพิ่มกำลังซื้อของผู้มีรายได้น้อย ผู้สูงอายุ และการลงทะเบียนเพื่อสวัสดิการแห่งรัฐรอบใหม่ การกระตุ้นเศรษฐกิจควบคู่ไปกับการควบคุมโรคโควิดและโรคฝีดาษลิงให้อยู่ในวงจำกัด การป้องกันแก้ไขปัญหาน้ำท่วมในช่วงหน้าฝนและฤดูมรสุม และการเตรียมเป็นเจ้าภาพจัดการประชุมผู้นำเขตเศรษฐกิจเอเปกที่กำลังจะมาถึงในช่วงปลายปีนี้
“สิ่งที่รัฐบาลทำมาแล้วก็จะต้องสานต่อให้สมบูรณ์ ทั้งการพัฒนาโครงสร้างพื้นฐานด้านคมนาคม ต่อราง เสริมทาง โยงน้ำ เชื่อมฟ้า กระจายความเจริญทุกทิศทั่วไทยและเชื่อมโยงการค้าชายแดน การบริหารจัดการทรัพยากรน้ำเพื่อแก้ปัญหาน้ำท่วมน้ำแล้งระยะยาว โครงการ EEC และ EECi การพัฒนาโครงสร้างพื้นฐานด้านดิจิทัล ระบบ e-Payment และ 5G การส่งเสริมเอสเอ็มอีและสตาร์ทอัพ การเพิ่มพื้นที่ป่า เพิ่มรายได้เกษตรกร และส่งเสริมไม้มีค่า การดึงดูดชาวต่างชาติที่มีศักยภาพสูง การแก้ไขกฎหมายให้ทันสมัย การปรับโฉมเมืองใหม่ นำสายไฟฟ้าลงดิน พัฒนาแหล่งน้ำ และอื่น ๆ ที่อยู่ในแผนอีกมากมาย จึงขอให้ทุกฝ่ายหันหน้ามาร่วมกัน ก้าวข้ามความขัดแย้ง ยึดประโยชน์ของส่วนรวมมากกว่าประโยชน์ส่วนบุคคลหรือกลุ่มหนึ่งกลุ่มใด” นายธนกร กล่าว
วันอังคารที่ 5 ตุลาคม 2564
NIA เข้าพบหารือ รมว.อว. รายงานความก้าวหน้าเรื่องกฎหมาย Startup และ National Startup Committee
NIA เข้าพบหารือ รมว.อว. รายงานความก้าวหน้าเรื่องกฎหมาย Startup และ National Startup Committee
(4 ตุลาคม 2564) สำนักงานนวัตกรรมแห่งชาติ (องค์การมหาชน) (NIA) หรือ สนช. นำโดย ดร.พันธุ์อาจ ชัยรัตน์ ผู้อำนวยการสำนักงานนวัตกรรมแห่งชาติ (องค์การมหาชน) พร้อมคณะ เข้าพบหารือกับ ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) รายงานความก้าวหน้าเรื่องกฎหมาย Startup และ National Startup Committee โดยมี ดร.ดนุช ตันเทอดทิตย์ กรรมการผู้ช่วยรัฐมนตรีประจำกระทรวงการอุดมศึกษาฯ เข้าร่วมประชุม ณ ห้องประชุมรัฐมนตรีชั้น 2 อาคารพระจอมเกล้า สป.อว.
โดยมีหัวข้อการรายงาน ดังนี้
1.โครงสร้างและลำดับคำสั่งที่เกี่ยวข้องกับ NSC
2.ภาพรวมระบบนิเวศเพื่อส่งเสริมวิสาหกิจเริ่มต้น โดย คณะกรรมส่งเสริมวิสาหกิจเริ่มต้นแห่งชาติ
3.แผนการดำเนินการต่อไป ได้แก่
- การส่งเสริมวิสาหกิจเริ่มต้นเป็นไปอย่างมีระบบ บูรณาการร่วมกับหน่วยงานต่างๆ และ ต่อเนื่อง จึงขอเสนอ จัดตั้งคณะกรรมการส่งเสริมวิสาหกิจเริ่มต้นแห่งชาติ โดย ปลัด อว. เป็นประธาน สนช. เป็นเลขานุการ เพิ่มหน่วยงานของ อว. เช่น ทปอ. และเสนอต่อครม. เพื่อเห็นชอบ
- มาตรการส่งเสริมวิสาหกิจเริ่มต้นและกองทุนฯ สำหรับทุกระยะการเติบโตของวิสาหกิจเริ่มต้น และเป็นไปตามระเบียบของหน่วยงานภาครัฐ จึงขอเสนอ จัดทำ พรบ. การพัฒนาและส่งเสริมวิสาหกิจเริ่มต้น ผ่านทางสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ และเสนอต่อ ครม. เพื่อเห็นชอบ
วันเสาร์ที่ 2 กรกฎาคม 2565
เตือนภัย คนหางานเกษตรตามฤดูกาลเกาหลี จ่ายเงินค่าอบรมหลายหมื่นแต่ไม่ได้บิน ร้องกกจ.ตรวจสอบ พบไม่ใช่บริษัทจัดหางาน
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางานได้รับการสอบถามจากประชาชน คนหางานที่ต้องการเดินทางไปทำงานต่างประเทศจำนวนมาก
ถึงกรณีบริษัทเอกชนแห่งหนึ่งทางภาคเหนือ โฆษณาเชิญชวนให้ผู้สนใจเข้ามาสมัครงาน เพื่อไปทำงานภาคเกษตรตามฤดูกาลในสาธารณรัฐเกาหลีผ่านสื่อสังคมออนไลน์ โดยอ้างว่าบริษัทเป็นผู้แทนนายจ้างในเมืองท้องถิ่นของประเทศเกาหลี และรับสมัครผู้เข้าอบรมเรียนรู้ภาษา วัฒนธรรมเกาหลี เพื่อไปทำงานภาคเกษตรตามฤดูกาล โดยเก็บค่าใช้จ่ายจากผู้เข้าอบรม และค่าดำเนินการทั้งสิ้นประมาณ 6 หมื่นบาท ซึ่งจากการตรวจสอบข้อมูลทางทะเบียนระบบอิเล็กทรอนิกส์กองทะเบียนจัดหางานและคุ้มครองคนหางาน ปรากฏว่าบริษัทดังกล่าวไม่ได้รับอนุญาตจัดหางานให้คนหางานเพื่อไปทำงานต่างประเทศจากนายทะเบียนจัดหางานกลาง และผู้ที่จ่ายเงินให้กับบริษัทดังกล่าวยังไม่มีใครได้เดินทางไปทำงานที่เกาหลีตามที่บริษัทกล่าวอ้าง
“กรมการจัดหางานขอแจ้งให้ทราบว่า การจะจัดส่งแรงงานไปทำงานภาคเกษตรตามฤดูกาลที่ประเทศเกาหลีได้ต้องทำข้อตกลง (MOU) ระหว่างกระทรวงแรงงานและเมืองท้องถิ่นของประเทศเกาหลีให้เสร็จสิ้นเสียก่อน ซึ่งขณะนี้อยู่ระหว่างดำเนินการ ยังไม่มีการทำ MOU แต่อย่างใด ที่สำคัญการจัดส่งแรงงานเกษตรตามฤดูกาลจะเป็นการจัดส่งในลักษณะรัฐต่อรัฐ โดยกรมการจัดหางานจัดส่งเท่านั้น และงานเกษตรตามฤดูกาลเป็นงานระยะสั้น 6 – 8 เดือน เมื่อครบสัญญาจ้างแรงงานไทยจะต้องกลับประเทศ ดังนั้นนายจ้างจึงไม่เน้นด้านภาษา” อธิบดีกรมการจัดหางานกล่าว
ทั้งนี้ ขอให้ผู้สนใจติดตามข่าวสารจากกองบริหารแรงงานไทยไปต่างประเทศ ผ่านเว็บไซต์ doe.go.th/overseas เพื่อป้องกันการถูกหลอกลวง หรือสามารถสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 หรือกองบริหารแรงงานไทยไปต่างประเทศ ฝ่ายจัดส่งไปทำงานสาธารณรัฐเกาหลี EPS โทร 0 2245 6716 , 0 2245 9429
วันพุธที่ 9 มีนาคม 2565
​อาคารแสดงไทยในงาน World Expo ได้รับความนิยมเป็นอันดับสูง
วันเสาร์ที่ 5 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยินดีที่อาคารแสดงไทยในงาน World Expo 2020 ดูไบ ได้รับความนิยมเป็นอันดับ 1 ในโซน Mobility โดย 3 เดือนแรกมีผู้เข้าชมกว่า 7 แสนคน และเป็นลำดับที่ 4 จากอาคารจัดแสดงระดับประเทศทั้งหมดรองจาก ซาอุดีอาระเบีย ปากีสถาน และสหรัฐอาหรับเอมิเรตส์ ตามลำดับ โดยปัจจัยที่ส่งผลให้ได้รับความสนใจอย่างมาก ได้แก่ เนื้อหาและรูปแบบการนำเสนอ ความนิยมของร้านอาหารไทย และการแสดงประจำวันบริเวณเวทีหน้าอาคารจัดแสดง เช่น มวยไทยประยุกต์ โขน การแสดงสี่ภาคผสมจังหวะดนตรีทันสมัย สำหรับกิจกรรมในช่วงนี้เป็นการแสดงศักยภาพด้านต่าง ๆ ของไทย เช่น โครงการเน็ตประชารัฐ สินค้าและบริการของดิจิทัลสตาร์ทอัพไทย นวัตกรรมสินค้าฮาลาล และนวัตกรรมพลังงานแห่งอนาคต
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 22 มิถุนายน 2565
โฆษกรัฐบาลเผยนายกฯ ปลื้ม Fitch Ratings ที่ยังคงอันดับความน่าเชื่อถือไทยที่ BBB+ และคงมุมมองความน่าเชื่อถืออยู่ในระดับมีเสถียรภาพ (Stable Outlook)
คาดการณ์เศรษฐกิจขยาย 4.5% จากการฟื้นตัวทางเศรษฐกิจและภาคการท่องเที่ยว
วันนี้ (22 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ฟิทช์ (Fitch) ยังคงอันดับความน่าเชื่อถือ (Sovereign Credit Rating) ของประเทศไทยที่ BBB+ และคงมุมมองความน่าเชื่อถือ (Outlook) อยู่ในระดับมีเสถียรภาพ (Stable Outlook) อย่างต่อเนื่อง เชื่อมั่นการทำงานของรัฐบาลมีประสิทธิภาพและเป็นรูปธรรม
โฆษกประจำสำนักนายกรัฐมนตรี กล่าวว่า จากการคาดการณ์ของบริษัท ฟิทช์ เรทติ้งส์ (Fitch Ratings) เมื่อช่วงไตรมาสแรกของปีนี้ว่าผลประกอบการของบริษัทในไทยจะมีแนวโน้มฟื้นตัวต่อเนื่องในปี 2565 ล่าสุดเมื่อวันที่ 21 มิถุนายน 2565 ที่ผ่านมา Fitch เปิดเผยถึงการคงอันดับความน่าเชื่อถือของไทยที่มีเสถียรภาพระดับ BBB+ ว่าเป็นผลจากการบริหารจัดการด้านการคลังอย่างมีประสิทธิภาพ รัฐบาลมีการออกมาตรการทางเศรษฐกิจเพื่อบรรเทาผลกระทบของประชาชนจากโควิด-19 อย่างต่อเนื่อง อีกทั้งมาตรการเปิดประเทศที่ส่งผลให้อุตสาหกรรมการท่องเที่ยวฟื้นตัว เกิดทิศทางเชิงบวกในภาคเศรษฐกิจ การค้า และการลงทุนยิ่งขึ้น
โดย Fitch คาดการณ์ว่า ภาคการคลังสาธารณะ (Public Finance) ในปี 2565 ประเทศไทยจะขาดดุลงบประมาณลดลง สัดส่วนหนี้ภาครัฐบาล (General Government Debt) ต่อ GDP จะเพิ่มขึ้นอยู่ที่ร้อยละ 55.4 ต่อ GDP เศรษฐกิจจะขยายตัวที่ร้อยละ 4.5 จากการฟื้นตัวภายในประเทศและการกลับมาของนักท่องเที่ยวที่จะเพิ่มขึ้นจาก 6.5 ล้านคนในปี 2565 เป็น 22 ล้านคนในปี 2566 ในส่วนของภาคการเงินต่างประเทศ (External Finance) ประเทศไทยยังแข็งแกร่ง มีทุนสำรองระหว่างประเทศอยู่ในระดับสูงและเพียงพอต่อการใช้จ่าย ทั้งนี้ Fitch คาดว่า ดุลบัญชีเดินสะพัดของประเทศไทยจะขาดดุลร้อยละ 1.8 ต่อ GDP ลดลงจากร้อยละ 2.1 ต่อ GDP ในปี 2564 และจะกลับมาเกินดุลที่ร้อยละ 1.0 ต่อ GDP ในปี 2566 และร้อยละ 2.8 ต่อ GDP ในปี 2567 จากภาคการท่องเที่ยวที่ฟื้นตัวมากยิ่งขึ้น
“นายกรัฐมนตรียินดีที่ Fitch เชื่อมั่นในนโยบายการบริหารจัดการด้านการเงินและการคลังของรัฐบาล ขอบคุณทุกฝ่ายในการร่วมบูรณาการความร่วมมืออย่างต่อเนื่องจดเห็นผลชัดเจนและเป็นที่ยอมรับ พร้อมกำชับทุกหน่วยงานที่เกี่ยวข้องเร่งผลักดันการพัฒนาในทุกมิติ เพื่อประโยชน์สูงสุดแก่พี่น้องประชาชน มุ่งหวังฟื้นฟูเศรษฐกิจและสังคมไทยให้พร้อมต่อการเปิดประเทศอย่างมีประสิทธิภาพและยั่งยืน” นายธนกรฯ กล่าว
วันอังคารที่ 29 มิถุนายน 2564
วธ.ผนึกหน่วยงานภาครัฐ เอกชน และเครือข่ายวัฒนธรรมจัดกิจกรรมเฉลิมพระเกียรติสมเด็จเจ้าฟ้าฯ กรมพระศรีสวางควัฒนฯ ๔ ก.ค. ๒๕๖๔ น้อมสำนึกถึงพระกรุณาธิคุณที่ทรงมีต่อประชาชนชาวไทย
วธ.ผนึกหน่วยงานภาครัฐ เอกชน และเครือข่ายวัฒนธรรมจัดกิจกรรมเฉลิมพระเกียรติสมเด็จเจ้าฟ้าฯ กรมพระศรีสวางควัฒนฯ ๔ ก.ค. ๒๕๖๔ น้อมสำนึกถึงพระกรุณาธิคุณที่ทรงมีต่อประชาชนชาวไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม (วธ.) มีนโยบายเทิดทูนสถาบันชาติ ศาสนาและพระมหากษัตริย์ และเสริมสร้างค่านิยม อัตลักษณ์ไทยและความเป็นไทย รวมทั้งสืบสาน รักษาและต่อยอดมรดกทางศิลปวัฒนธรรมของไทย ดังนั้น วธ.จึงร่วมกับหน่วยงานภาครัฐ เอกชน และเครือข่ายทางวัฒนธรรม จัดกิจกรรมเฉลิมพระเกียรติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เนื่องในวันคล้ายวันประสูติ ๔ กรกฎาคม ๒๕๖๔ เพื่อน้อมสำนึกในพระกรุณาธิคุณที่พระองค์ทรงปฏิบัติพระกรณียกิจด้านต่างๆโดยเฉพาะด้านวิทยาศาสตร์ งานวิจัยและเทคโนโลยี การแพทย์และการสาธารณสุข ศาสนา ศิลปะ วัฒนธรรมและดนตรี เพื่อพัฒนาประเทศและยกระดับคุณภาพชีวิตก่อให้เกิดประโยชน์สุขแก่ประชาชนชาวไทย
รัฐมนตรีว่ากระทรวงวัฒนธรรม กล่าวอีกว่า สำหรับกิจกรรมเฉลิมพระเกียรติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารีทั้งส่วนกลางและส่วนภูมิภาคประกอบด้วยกิจกรรมการตกแต่งสถานที่ การจัดโต๊ะหมู่ประดับพระฉายาลักษณ์ พิธีทำบุญตักบาตรถวายเป็นพระราชกุศล พิธีเจริญพระพุทธมนต์และถวายภัตตาหารเพลแด่พระภิกษุสงฆ์สามเณร ณ วัดสุวรรณภูมิพุทธชยันตี จังหวัดสมุทรปราการ ในวันที่ ๑ กรกฎาคม ๒๕๖๔ พิธีเจริญนวัคคหายุสมธัมม์ ณ วัดราชประดิษฐสถิตมหาสีมาราม กรุงเทพฯ ในวันที่ ๒ กรกฎาคม ๒๕๖๔ ลงนามถวายพระพรออนไลน์ที่เว็บไซต์ www.royaloffice.th ระหว่างวันที่ ๑ – ๖ กรกฎาคม ๒๕๖๔
นายอิทธิพล กล่าวด้วยว่า ขณะเดียวกัน วธ.จัดโครงการเฉลิมพระเกียรติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี โดยจัดทำหนังสือเฉลิมพระเกียรติ “สิริศิลปิน” สร้างสรรค์บทเพลงและตราสัญลักษณ์ “สิริศิลปิน” เนื่องด้วยเมื่อวันที่ ๑๐ พ.ย.๒๕๖๓ คณะรัฐมนตรี (ครม.) มีมติรับทราบการถวายพระสมัญญา “สิริศิลปิน” แด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารีด้วยน้อมสำนึกถึงพระกรุณาธิคุณที่ทรงมีต่อวงการศิลปะร่วมสมัยและประจักษ์ถึงพระปรีชาสามารถที่เป็นเลิศในการสร้างสรรค์งานศิลปะร่วมสมัยหลากหลายสาขาทั้งงานทัศนศิลป์ วรรณศิลป์ ดนตรี และงานออกแบบ นอกจากนี้ ยังได้จัดกิจกรรมเผยแพร่องค์ความรู้ด้านศิลปะร่วมสมัยสู่ชุมชนด้วย และหอภาพยนตร์ (องค์การมหาชน) จัดกิจกรรมเผยแพร่วีดิทัศน์พระจริยวัตรสมัยทรงพระเยาว์ของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ผ่านทางสื่อออนไลน์ทั้งยูทูปและเพจเฟสบุ๊กของหอภาพยนตร์
พร้อมกันนี้ วธ.ขอเชิญชวนพสกนิกรชาวไทยร่วมลงนามถวายพระพรออนไลน์ที่เว็บไซต์ www.royaloffice.th ระหว่างวันที่ ๑ – ๖ กรกฎาคม ๒๕๖๔ เพื่อแสดงออกถึงความจงรักภักดีและน้อมสำนึกในพระกรุณาธิคุณของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทั้งนี้ ได้กำชับให้ทุกกิจกรรมปฏิบัติตามมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) อย่างเคร่งครัด
วันจันทร์ที่ 14 กุมภาพันธ์ 2565
กรมทางหลวงชนบทสร้างถนนสาย กส.4073 เชื่อมจังหวัดกาฬสินธุ์ - จังหวัดร้อยเอ็ด กว่า 19 กิโลเมตร คาดแล้วเสร็จเดือนเมษายน 2565
กรมทางหลวงชนบทยกระดับมาตรฐานทาง ป้องกันอุทกภัยในระยะยาว บรรเทาความเดือดร้อนให้กับประชาชนในพื้นที่ ตามนโยบายของรัฐมนตรีว่าการกระทรวงคมนาคม สร้างถนนสาย กส.4073 เชื่อมจังหวัดกาฬสินธุ์ - จังหวัดร้อยเอ็ด กว่า 19 กิโลเมตร คาดแล้วเสร็จเดือนเมษายน 2565
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนทางหลวงชนบทสาย กส.4073 แยกทางหลวงแผ่นดินหมายเลข 2367 - บ้านสีถาน อำเภอฆ้องชัย จังหวัดกาฬสินธุ์ เพื่อยกระดับมาตรฐานทางหลวงชนบท ป้องกันปัญหาอุทกภัยในระยะยาว บรรเทาความเดือดร้อนให้กับประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ถนนทางหลวงชนบทสาย กส.4073 แยกทางหลวงแผ่นดินหมายเลข 2367 – บ้านสีถาน อำเภอฆ้องชัย จังหวัดกาฬสินธุ์ มีระยะทางรวมตลอดสายทาง 54 กิโลเมตร ซึ่งแนวเส้นทางมีหมู่บ้าน จำนวน 11 แห่ง อยู่ในบริเวณสายทาง ทั้งนี้ ที่ผ่านมาในช่วงฤดูฝนมีน้ำล้นตลิ่ง เนื่องจากเส้นทางอยู่ติดกับแม่น้ำชี ทำให้มีน้ำท่วมถนนช่วงบริเวณ กม. ที่ 0+000 - กม. ที่ 19+893 ส่งผลให้ประชาชนได้รับความเดือดร้อน ไม่ได้รับความสะดวกในการเดินทาง ทั้งนี้ เพื่อเป็นการแก้ไขปัญหาดังกล่าว ป้องกันการเกิดอุทกภัยในสายทาง เป็นการบรรเทาความเดือดร้อนให้กับประชาชนอย่างยั่งยืน ทช. จึงได้ดำเนินการก่อสร้างถนนสายดังกล่าวเป็นระยะทาง 19.893 กิโลเมตร โดยได้ทำการยกระดับคันทางและก่อสร้างถนนเป็นผิวจราจรแบบคอนกรีตเสริมเหล็ก กว้าง 6 เมตร มีไหล่ทางกว้างข้างละ 0.5 เมตร พร้อมก่อสร้างเขื่อนป้องกันตลิ่ง 780 เมตร ด้วยการติดตั้งกล่องลวดตาข่ายเหล็ก (Mattress) ในบริเวณที่อยู่ติดกับแม่น้ำชีเพื่อป้องกันการกัดเซาะของเขื่อนป้องกันตลิ่ง และติดตั้งท่อลอดเหลี่ยมประตูระบายน้ำ จำนวน 6 แห่ง รวมถึงได้ติดตั้งระบบระบายน้ำ ไฟฟ้าแสงสว่าง เครื่องหมายจราจร อุปกรณ์อำนวยความปลอดภัยและปรับปรุงภูมิทัศน์บริเวณสายทาง ปัจจุบันผลการดำเนินงานมีความก้าวหน้าไปแล้วกว่าร้อยละ 93 ขณะนี้อยู่ระหว่างการติดตั้งอุปกรณ์อำนวยความปลอดภัย คาดว่าจะก่อสร้างแล้วเสร็จสมบูรณ์และเปิดให้ประชาชนได้ใช้สัญจรในเดือนเมษายน 2565 นี้ โดยใช้งบประมาณในการก่อสร้างรวม 259 ล้านบาท
วันอังคารที่ 7 กันยายน 2564
‘ลุงป้อม’ห่วงใยชาวแฟลตดินแดง สั่ง‘รมว.เฮ้ง’ มอบเครื่องอุปโภคบริโภคบรรเทาความเดือดร้อนโควิด-19
รัฐมนตรีว่าการกระทรวงแรงงาน มอบเครื่องอุปโภคบริโภคที่ภาคเอกชนร่วมสนับสนุนให้กระทรวงแรงงานนำไปช่วยเหลือประชาชนที่ได้รับความเดือดร้อนจากผลกระทบโควิด-19 แก่ชาวชุมชนดินแดง 1
เมื่อวันที่ 7 กันยายน 2564นายสุชาติ ชมกลิ่น รัฐมนตรีว่าการกระทรวงแรงงานมอบเครื่องอุปโภคบริโภคที่ภาคเอกชนร่วมสนับสนุนให้กระทรวงแรงงานนำไปช่วยเหลือประชาชนที่ได้รับความเดือดร้อนจากผลกระทบโควิด-19 แก่ชาวชุมชนดินแดง 1 ได้แก่ บะหมี่กึ่งสำเร็จรูป จำนวน 10,000 ซอง ไข่ไก่ จำนวน 40,000 ฟอง น้ำดื่ม จำนวน 1,000 แพ็ค แอลกอฮอล์เจล จำนวน 20 แกลลอน โดยมี นางสาวศิริเพ็ญ สาปณ ประธานชุมชนเคหะดินแดง 1 แฟลต 1 – 20 และนายวิทยา จินดาลักษณ์ ประธานเคหะชุมชนดินแดง 1 แฟลต 22 – 32 เป็นผู้รับมอบ เพื่อนำไปแจกจ่ายให้กับครอบครัวชาวชุมชนดินแดงที่ได้รับความเดือดร้อนจากผลกระทบโควิด-19 โดยมีนายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย ณ บริเวณโถง ชั้น 1 อาคารกระทรวงแรงงาน โดยนายสุชาติกล่าวว่า จากสถานการณ์การแพร่ระบาดของโควิด-19 พล.อ.ประยุทธ์ จันทร์โอชา นายกรัฐมนตรี และ รมว.กลาโหม และ กระทรวงแรงงาน กำกับดูแลโดย พล.อ.ประวิตร วงษ์สุวรรณ รองนายกรัฐมนตรี ได้มีความห่วงใย พี่น้องประชาชนที่ได้รับผลกระทบและเดือดร้อนจากสถานการณ์การแพร่ระบาดของโรคโควิด-19 ในวันนี้จึงได้มอบหมายให้ผมได้นำสิ่งของเครื่องอุปโภคบริโภคที่กระทรวงแรงงานได้รับบริจาคจากภาคเอกชน เพื่อส่งต่อให้พี่น้องชาวชุมชนดินแดงนำไปช่วยเหลือครอบครัวที่ได้รับผลกระทบจากโควิด-19 เพื่อเป็นการช่วยเหลือกันในยามทุกข์ยาก รวมทั้งบรรเทาความเดือดร้อนและแบ่งเบาค่าใช้จ่ายด้านอาหารอีกทางหนึ่งด้วย
“ท่านรองนายกรัฐมนตรี พล.อ.ประวิตร วงษ์สุวรรณ มีความห่วงใยพี่น้องประชาชนชาวแฟลตดินแดงที่ได้รับผลกระทบจากโควิด-19 ท่านจึงได้สั่งการให้ผมรัฐมนตรีแรงงานนำสิ่งของมอบให้ประธานชุมชนเพื่อจะได้นำไปแจกจ่ายให้แก่พี่น้องที่พักอาศัยอยู่ภายในแฟลตต่าง ๆ ซึ่งบางครอบครัวพักอาศัยกันอยู่หลายคนมีทั้งเด็กเล็ก ผู้สูงอายุ ผู้ป่วยติดเตียง ที่ช่วยเหลือตนเองไม่ได้ และขอเป็นกำลังใจให้ทุกท่านผ่านพ้นวิกฤตการณ์ในครั้งนี้ไปได้อย่างปลอดภัย”นายสุชาติกล่าวในท้ายสุด
วันจันทร์ที่ 16 สิงหาคม 2564
กรมทางหลวง กระทรวงคมนาคม เร่งขยาย ทล. 3 สายตราด – หาดเล็ก จ.ตราด
เพื่อสนับสนุนเขตเศรษฐกิจชายแดน ส่งเสริมท่องเที่ยว และรองรับการเป็นศูนย์กลางด้านการขนส่งระหว่างประเทศภาคตะวันออก (EEC)  มีความคืบหน้ากว่า 85%  แล้วเสร็จประมาณเดือน พฤศจิกายน ปี 2564
ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายการพัฒนาโครงข่ายทางหลวงและมาตรฐานความปลอดภัยในเส้นทาง พร้อมให้เร่งดำเนินโครงการก่อสร้างทางหลวงหมายเลข 3 (ถนนสุขุมวิท) สาย ตราด - หาดเล็ก ที่ยังอยู่ระหว่างการก่อสร้างให้เสร็จสมบูรณ์ตลอดเส้นทาง เพื่อรองรับเขตพัฒนาเศรษฐกิจพิเศษจังหวัดตราด สนับสนุนเขตเศรษฐกิจชายแดน (Special Economic Zone : SEZ) รองรับการขยายตัวของเมืองและแก้ไขปัญหาการจราจร เนื่องจากจังหวัดตราดได้รับการจัดตั้งให้พัฒนาเป็นหนึ่งในเขตพัฒนาเศรษฐกิจพิเศษในระยะแรก โดยตั้งเป้าเป็นศูนย์กลางการค้าการขนส่งต่อเนื่องระหว่างประเทศและเป็นศูนย์กลางการบริการด้านการท่องเที่ยวระดับภูมิภาค อีกทั้งยังเป็นประตูการค้าชายแดน มีด่านการค้าบ้านหาดเล็ก ซึ่งมีศักยภาพในการเป็นศูนย์กระจายสินค้า สามารถเชื่อมโยงกับเขตเศรษฐกิจพิเศษเกาะกง ราชอาณาจักรกัมพูชา
โดยที่ผ่านมากรมทางหลวงได้ขยายเส้นทางดังกล่าวเป็น 4 ช่องจราจรแล้วเสร็จระยะทางรวม 65.550 กิโลเมตร ซึ่งขณะนี้คงเหลือช่วงสุดท้าย ตอน ทางแยกเข้า ต.ไม้รูด - บ.คลองจาก ระยะทางประมาณ 23.450 กิโลเมตร รัฐมนตรีว่าการกระทรวงคมนาคมจึงผลักดันให้แล้วเสร็จภายในปี 2564 ซึ่งหากโครงการแล้วเสร็จจะเสริมสร้างโครงข่ายทางหลวงให้สมบูรณ์ตลอดเส้นทาง 89 กิโลเมตร
กรมทางหลวง รับมอบนโยบายดังกล่าว โดยสำนักก่อสร้างทางที่ 2 เร่งดำเนินโครงการก่อสร้างทางหลวงหมายเลข 3 (ถนนสุขุมวิท) สาย ตราด - หาดเล็ก ตอนทางแยกเข้า ต.ไม้รูด - บ.คลองจาก จุดเริ่มต้นโครงการ กม.454+390 (กม.เก่า กม.55+300) – กม.477+840 (กม.เก่า กม.78+750 ) ระยะทางประมาณ 23.450 กิโลเมตร ซึ่งผ่านพื้นที่อำเภอเมืองตราด และอำเภอคลองใหญ่ จังหวัดตราด ก่อสร้างเป็นมาตรฐานทางชั้นพิเศษ 4 ช่องจราจร ผิวทาง Asphalt Concrete Surface กว้างช่องละ 3.50 เมตร ไหล่ทางด้านนอกกว้าง 2.50 เมตร รวมงานก่อสร้างสะพานคอนกรีตอีก 7 แห่ง และก่อสร้างศาลาทางหลวงในบริเวณสองข้างทางเพื่ออำนวยความสะดวกให้กับประชาชนจำนวน 11 แห่ง พร้อมติดตั้งไฟฟ้าแสงสว่างตลอดเส้นทาง งบประมาณ 985,471,490 บาท ปัจจุบันการก่อสร้างคืบหน้าประมาณ 85% คาดว่าจะก่อสร้างจะแล้วเสร็จประมาณเดือน พฤศจิกายน 2564 นี้
ทั้งนี้ เมื่อโครงการก่อสร้างแล้วเสร็จจะเป็นเส้นทางที่มีความสำคัญด้านการสัญจรของประชาชนในพื้นที่ ส่งเสริมการขนส่งสินค้า การท่องเที่ยว และเป็นเส้นทางที่เชื่อมต่อการเดินทางระหว่างประเทศไทยกับราชอาณาจักรกัมพูชา ที่มีอัตราการเพิ่มของปริมาณรถสูงขึ้นอย่างต่อเนื่อง ช่วยส่งเสริมคุณภาพชีวิต เศรษฐกิจ และสังคมของจังหวัดตราด รวมถึงช่วยสนับสนุนโครงการพัฒนาระเบียบเศรษฐกิจพิเศษภาคตะวันออก (EEC) ของประเทศไทยอีกด้วย
วันพฤหัสบดีที่ 5 สิงหาคม 2564
โฆษกรัฐบาลวอนผู้ชุมนุมนึกถึงบ้านเมือง  หลังราชกิจจานุเบกษาเผยแพร่ประกาศ ฯ ห้ามชุมนุม มีความผิดจำคุก 2 ปี ปรับ 40,000 บาท
โฆษกรัฐบาลวอนผู้ชุมนุมนึกถึงบ้านเมือง  หลังราชกิจจานุเบกษาเผยแพร่ประกาศ ฯ ห้ามชุมนุม มีความผิดจำคุก 2 ปี ปรับ 40,000 บาท
วันนี้(5ส.ค.64)นายอนุชาบูรพชัยศรีโฆษกประจำสำนักนายกรัฐมนตรี วอนผู้ที่จะเข้าร่วมกิจกรรมหรือชุมนุมทางการเมืองห่วงใยความปลอดภัยของตนเองครอบครัวชุมชนและบุคคลอื่นทั่วไปรวมทั้งยังมีความผิดทางอาญาโทษจำคุกไม่เกิน2ปีหรือปรับไม่เกิน40,000บาทหรือทั้งจำทั้งปรับตามที่เว็บไซต์ราชกิจจานุเบกษาเผยแพร่ประกาศหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวข้องกับความมั่นคง เรื่องการห้ามชุมนุมการทำกิจกรรมการมั่วสุมที่ก่อให้เกิดการแพร่ระบาดของโรคติดเชื้อไวรัสโคโรนา2019 (โควิด-19) ฉบับที่9ได้มีผลตั้งแต่วันที่3สิงหาคม2564
โฆษกประจำสำนักนายกรัฐมนตรียังเปิดเผยว่าขณะนี้ยังอยู่ในข้อกำหนดของการบริหารสถานการณ์ในฉุกเฉินห้ามการรวมกลุ่มและจำกัดการเคลื่อนที่ของบุคคลเพื่อควบคุมการแพร่ระบาดโควิด-19 ซึ่งกระทรวงสาธารณสุขได้แจ้งเตือนตลอดว่าการที่มีบุคคลจำนวนมากมารวมตัวยิ่งเพิ่มโอกาสในการแพร่/รับเชื้อไวรัสโควิด-19และอาจจะนำปสู่การแพร่ระบาดในครอบครัวหรือชุมชนมากยิ่งขึ้นทำให้การป้องกันและควบคุมการแพร่ระบาดโควิด-19มีปัจจัยเสี่ยงเพิ่มมากขึ้น อย่างไรก็ตามรัฐบาลขอยืนยันว่าประชาชนยังคงมีสิทธิและเสรีภาพในการแสดงออกทางการเมืองอย่างสุจริตและยังสามารถแจ้งข้อร้องเรียนเบาแสะการกระทำผิดถึงนายกรัฐมนตรีโดยตรงผ่านช่องทาง1111 ด้วยจึงอยากขอความร่วมมือจากกลุ่มผู้ชุมนุมรวมทั้งผู้ที่จะเข้าร่วมการชุมนุมอีกครั้งให้คำนึงถึงประเทศชาติและความพยายามของทุกฝ่ายในการควบคุมการแพร่ระบาดไวรัสโควิด-19 เพราะทุกคนคือคนไทยและขอขอบคุณประชาชนส่วนใหญ่ที่ให้ความร่วมมือกับมาตรการต่างๆที่ทางศบค.ประกาศออกมาแล้วก่อนหน้านี้
————
วันอังคารที่ 28 กันยายน 2564
กรมเจ้าท่า เดินหน้าศึกษาพื้นที่บริเวณแม่น้ำ ชายฝั่งทะเลอ่าวไทยและอันดามัน ที่มีศักยภาพเหมาะสมในการพัฒนาโครงสร้างพื้นฐานการขนส่งทางน้ำ
...
กรมเจ้าท่า กระทรวงคมนาคม เปิดประชุมสัมมนาเพื่อแนะนำโครงการศึกษาเพื่อกำหนดพื้นที่ที่มีศักยภาพเหมาะสมในการพัฒนาโครงสร้างพื้นฐานเพื่อการขนส่งทางน้ำ บริเวณแม่น้ำ ชายฝั่งทะเลอ่าวไทยและอันดามัน จำนวน 3 เวที ระหว่างวันอังคารที่ 28 ถึงวันพุธที่ 29 กันยายน 2564 ผ่านระบบออนไลน์ โปรแกรม Zoom (VDO Conference) โดยมีวัตถุประสงค์เพื่อนำเสนอแนวคิด วิธีการ ขอบเขตการดำเนินงานของโครงการ และแนวทางการดำเนินงาน พร้อมทั้งรับฟังความคิดเห็นและข้อเสนอแนะจากทุกภาคส่วน เพื่อนำไปประกอบการพิจารณารายละเอียดในโครงการให้มีความเหมาะสมและสอดคล้องกับการพัฒนาโครงสร้างพื้นฐานเพื่อการขนส่งทางน้ำมากที่สุด โดยมีนายสมชาย สุมนัสขจรกุล รองอธิบดีกรมเจ้าท่าด้านส่งเสริมการขนส่งทางน้ำ เป็นประธานการประชุม พร้อมร่วมหารือกับผู้เข้าร่วมประชุม ประกอบด้วย หัวหน้าส่วนราชการ ผู้แทนสถาบันการศึกษา ภาคธุรกิจเอกชน และผู้ประกอบการด้านการขนส่งทางน้ำและท่องเที่ยว
โครงการนี้ เกิดจากความตระหนักถึงความสำคัญของการพัฒนาโครงสร้างพื้นฐานด้านคมนาคมขนส่งทางน้ำซึ่งเป็นอีกหนึ่งปัจจัยสำคัญในการสร้างความสามารถในการแข่งขันของประเทศ เนื่องจากมีต้นทุนต่อหน่วยต่ำ ประหยัดพลังงาน และช่วยลดต้นทุนโลจิสติกส์ของประเทศได้ในระยะยาว รวมทั้งสอดคล้องกับยุทธศาสตร์ชาติ 20 ปี และยุทธศาสตร์การพัฒนาโครงสร้างพื้นฐานด้านคมนาคมขนส่ง ระยะ 20 ปี (พ.ศ.2561-2580) จึงกำหนดให้มีการจัดทำแผนปฏิบัติการเพื่อเพิ่มศักยภาพการขนส่งทางน้ำให้เป็นกรอบการกำหนดทิศทางการพัฒนาการขนส่งทางน้ำ รวมทั้งการศึกษา สำรวจ และกำหนดพื้นที่ที่มีศักยภาพเหมาะสมในการพัฒนาโครงสร้างพื้นฐานเพื่อการขนส่งทางน้ำ บริเวณแม่น้ำ ชายฝั่งทะเลอ่าวไทยและอันดามัน ตามหลักวิชาการ ดังวัตถุประสงค์ของโครงการนั้น กลุ่มบริษัทที่ปรึกษา ประกอบด้วย บริษัท ปัญญา คอนซัลแตนท์ จำกัด บริษัท ทรานส์คอนซัลท์ จำกัด บริษัท เอ 21 คอนซัลแตนท์ จำกัด และบริษัท อินฟรา พลัส คอนซัลติ้ง จำกัด ดำเนินการศึกษาโครงการฯ ภายใน 450 วัน ครอบคลุมพื้นที่ศึกษาโครงการทั่วทั้งบริเวณท้องทะเลอาณาเขต (Territorial Sea) ริมชายฝั่ง เกาะแก่ง ทะเลสาบที่น้ำทะเลเข้าถึง ปากแม่น้ำขึ้นไปจนถึงบริเวณที่อิทธิพลจากน้ำทะเลจะไปถึงได้ ทั่วบริเวณอาณาเขตของประเทศไทย ทั้งบริเวณแม่น้ำภายในประเทศ ชายฝั่งทะเลอ่าวไทยและอันดามัน และจะพิจารณาพื้นที่บนฝั่งเพื่อศึกษาปัจจัยสนับสนุนกิจกรรมหลังท่าเรือ
กรมเจ้าท่า กระทรวงคมนาคม มีความมุ่งมั่นที่จะผลักดันโครงการให้เกิดประโยชน์สูงสุดแก่ประชาชน และประเทศชาติเป็นสำคัญ ด้วยการวางแผนพัฒนาโครงสร้างพื้นฐานการขนส่งทางน้ำในอนาคต เพื่อกระตุ้น และพัฒนากิจกรรมทางเศรษฐกิจให้คนในพื้นที่ ช่วยประหยัดต้นทุนค่าขนส่งให้แก่ผู้ประกอบการ ลดต้นทุนด้านโลจิสติกส์ เพื่อเป็นกุญแจสำคัญในการยกระดับขีดความสามารถด้านการแข่งขันของประเทศ พร้อมนำพาเศรษฐกิจไทยสู่อนาคตที่ “มั่นคง มั่งคั่ง และยั่งยืน” ต่อไป
วันอาทิตย์ที่ 1 สิงหาคม 2564
ดีอีเอส เตือน ข่าวปลอม อย่าแชร์! คณบดีศิริราช แจ้งข่าวพบสายพันธุ์แลมบ์ดาระบาดในเขตมีนบุรี และขอให้ประชาชนล็อกดาวน์ตัวเอง
ดีอีเอส เตือน ข่าวปลอม อย่าแชร์! คณบดีศิริราช แจ้งข่าวพบสายพันธุ์แลมบ์ดาระบาดในเขตมีนบุรี และขอให้ประชาชนล็อกดาวน์ตัวเอง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแชร์ข้อความผ่านโซเชียลมีเดียเกี่ยวกับประเด็นเรื่องหมอประสิทธิ์คณบดีศิริราชแจ้งข่าวพบสายพันธุ์แลมบ์ดาระบาดในเขตมีนบุรีและขอให้ประชาชนล็อกดาวน์ตัวเองทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับคณะแพทยศาสตร์ศิริราชพยาบาลมหาวิทยาลัยมหิดลพบว่าประเด็นดังกล่าวนั้นเป็นข้อมูลเท็จ
จากที่มีการแชร์ข้อมูลที่ระบุว่าหมอประสิทธิ์ซึ่งเป็นคณบดีศิริราชได้ออกประกาศขอความร่วมมือให้ประชาชนล็อกดาวน์ตัวเองและครอบครัวเพราะตอนนี้พบสายพันธุ์แลมบ์ดากำลังระบาดในเขตมีนบุรีและขอให้ประชาชนล็อกดาวน์ตัวเองนั้นทางคณะแพทยศาสตร์ศิริราชพยาบาลได้ชี้แจงว่าเรื่องดังกล่าวเป็นข้อมูลเท็จซึ่งเรื่องดังกล่าวเคยมีการส่งคลิปเสียงในประเด็นเดียวกันหลายครั้งแล้วโดยขอยืนยันว่าข้อมูลดังกล่าวทั้งในรูปแบบข้อความและคลิปเสียงไม่ได้เป็นข้อมูลที่มาจากศ.ดร.นพ.ประสิทธิ์วัฒนาภาคณบดีคณะแพทยศาสตร์ศิริราชพยาบาลแต่อย่างใดซึ่งหากมีการแนะนำหรือข้อพึงระวังเกี่ยวกับสถานการณ์วิกฤตโควิด-19คณบดีคณะแพทยศาสตร์ศิริราชพยาบาลจะทำการแถลงผ่านสื่อออนไลน์เป็นวิดีโอที่จะปรากฏทั้งใบหน้าและเสียงโดยไม่มีการเผยแพร่ข้อความหรือคลิปเสียงเพียงอย่างเดียวเพื่อป้องกันการแอบอ้าง
ขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากคณะแพทยศาสตร์ศิริราชพยาบาลสามารถติดตามได้ที่เว็บไซต์www.si.mahidol.ac.th/th
จึงอยากขอความร่วมมือประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandเฟซบุ๊กANTI-FAKE NEWS CENTERและช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน
*************
วันอังคารที่ 7 ธันวาคม 2564
ดีอีเอสเตือนข่าวปลอมการ Swab ลึกถึงเพดานจมูกทำให้เนื้อเยื่อพังผืดที่ห่อหุ้ม Olfactory Nerve เสียหาย ส่งผลเสียต่อสุขภาพ
ดีอีเอสเตือนข่าวปลอมการ Swab ลึกถึงเพดานจมูกทำให้เนื้อเยื่อพังผืดที่ห่อหุ้ม Olfactory Nerve เสียหาย ส่งผลเสียต่อสุขภาพ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า ตามที่มีการเผยแพร่ข้อมูลประเด็นเรื่องการSwabลึกถึงเพดานจมูกทำให้เนื้อเยื่อพังผืดที่ห่อหุ้มOlfactory Nerveเสียหายส่งผลเสียต่อสุขภาพทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยกรมการแพทย์กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
กรณีการโพสต์ให้ข้อมูลในสื่อสังคมออนไลน์ระบุว่าการสอดไม้Swabเข้าไปกว้านลึกถึงเพดานจมูกสามารถสร้างความเสียหายต่อเนื้อเยื่อพังผืดที่ห่อหุ้มOlfactory Nerveซึ่งส่งผลเสียต่อสุขภาพและอายุขัยของมนุษย์เนื่องจากolfactory nerveเป็นปราการด่านหนึ่งในสองของกะโหลกศีรษะซึ่งเชื่อมระหว่างโพรงจมูกกับสมองที่ไวรัสและแบคทีเรียสามารถเดินทางข้ามblood-brain barrierเข้าสู่สมองได้นอกจากนี้olfactory nerveยังเป็นเซลล์ชนิดเดียวในกะโหลกศีรษะที่มีstem cellsเรียกว่าolfactory ensheathing cellsที่ล้อมรอบเซลล์รับกลิ่นolfactory sensory axonsส่วนที่ยื่นออกมาจากเซลล์ประสาทneuronทำหน้าที่ส่งผ่านกระแสประสาทจากเซลล์ร่างกายพวกมันทำหน้าที่ปกป้องolfactory nerveและช่วยการสร้างเซลล์ใหม่เมื่อเกิดความบาดเจ็บเสียหาย(สเต็มเซลล์ชนิดนี้มีความพิเศษมากจนถูกนำไปใช้ในการซ่อมแซมไขสันหลังบาดเจ็บและรักษาโรคทางสมองหลายชนิดในการแพทย์ปัจจุบันอย่างประสบความสำเร็จ) ทางกรมการแพทย์กระทรวงสาธารณสุขได้ตรวจสอบข้อมูลดังกล่าวและชี้แจงว่าการสอดไม้เข้าไปในจมูกมีโอกาสขึ้นไปที่ตำแหน่งของเส้นประสาทรับกลิ่นได้จริงแต่ไม่สร้างความเสียหายต่อเส้นประสาทมากอย่างที่กังวลปัจจุบันก็ยังไม่พบหลักฐานว่าการสวอปทำให้เส้นประสาทรับกลิ่นเสียหายจนสูญเสียการรับกลิ่นอย่างไรก็ตามการสวอปควรทำให้ถูกวิธีโดยการแหย่เข้าไปตามแนวของพื้นจมูกเพื่อให้เข้าไปยังบริเวณโพรงหลังจมูกซึ่งมีโอกาสเจอเชื้อโรคได้มากซึ่งจะไม่โดนตำแหน่งของเส้นประสาทนี้อยู่แล้ว อย่างไรก็ตามมีข้อควรระวังที่สำคัญคือในกรณีที่คนไข้เคยได้รับการผ่าตัดเกี่ยวกับฐานสมองหรือเคยผ่าตัดซ่อมฐานสมองมาก่อนอาจจะไม่มีกระดูกคอยป้องกันเหมือนกับคนที่ยังไม่เคยผ่าตัดดังนั้นควรให้แพทย์หูคอจมูกหรือแพทย์ที่ชำนาญเป็นผู้ทำการสวอปเอง
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆโดยประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***********
วันอังคารที่ 26 ตุลาคม 2564
Future Herb: Kratom 2021
กรมส่งเสริมอุตสาหกรรม ขอเชิญผู้สนใจร่วมการสัมมนาออนไลน์ “พืชกระท่อม การแปรรูปเป็นผลิตภัณฑ์ และแนวทางการใช้ประโยชน์”
Future Herb: Kratom 2021
หากท่านเป็นผู้ประกอบการ นักธุรกิจเกษตร และบุคคลทั่วไปที่สนใจเกี่ยวกับ
- สมบัติของพืชกระท่อม
- แนวทางการใช้ประโยชน์
- การพัฒนาธุรกิจเกี่ยวกับพืชกระท่อม
ท่านไม่ควรพลาดงานนี้ !!!
กรมส่งเสริมอุตสาหกรรม ขอเชิญผู้สนใจร่วมการสัมมนาออนไลน์ “พืชกระท่อม การแปรรูปเป็นผลิตภัณฑ์ และแนวทางการใช้ประโยชน์”
เพื่อรับทราบข้อมูลความรู้ ความก้าวหน้าด้านการวิจัยและการประยุกต์ใช้ประโยชน์ของพืชกระท่อม ตลอดจนขั้นตอนการพัฒนาผลิตภัณฑ์สู่ตลาด เพื่อประโยชน์ในการเตรียมความพร้อมแก่ผู้ประกอบการไทยในการยกระดับผลิตภัณฑ์แปรรูปให้สามารถตอบสนองความต้องการของตลาดและผู้บริโภคได้ในเชิงพาณิชย์
งานจัดขึ้นในวันอังคารที่ 26 ตุลาคม 2564
เวลา 08.30 – 12.00 น.
สามารถลงทะเบียนเข้าร่วมงานฟรี ได้ที่ Link: https://tinyurl.com/4vr273vj
#กรมส่งเสริมอุตสาหกรรม
#DIProm
#diprom2021
#FutureHerb
#kratom2021
FB IAID --> https://www.facebook.com/iaid.dip
วันเสาร์ที่ 21 พฤษภาคม 2565
ผู้ช่วยปลัดฯ ดีอีเอส ร่วมบันทึกเทปถวายพระพรในนามสมาคมสภาสังคมสงเคราะห์แห่งประเทศไทย เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
ผู้ช่วยปลัดฯ ดีอีเอส ร่วมบันทึกเทปถวายพระพรในนามสมาคมสภาสังคมสงเคราะห์แห่งประเทศไทย เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
เมื่อวันที่20พฤษภาคม2565 พ.ต.อ.อัครพลบุณโยปัษฎัมภ์ผู้ช่วยปลัดกระทรวงดิจิทัลเพื่อเศรษฐกิจและสังคมในฐานะผู้ตรวจสอบภายในสมาคมสภาสังคมสงเคราะห์แห่งประเทศไทยในพระบรมราชูปถัมภ์ได้เข้าร่วมบันทึกเทปถวายพระพรเนื่องในโอกาสวันเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณพระบรมราชินีในวันศุกร์ที่20พฤษภาคม2565ณสถานีวิทยุโทรทัศน์แห่งประเทศไทย(NBT)พร้อมด้วยคณะผู้บริหารจากสมาคมสภาสังคมสงเคราะห์แห่งประเทศไทยในพระบรมราชูปถัมภ์
**************